বিহারে ট্রায়াল চলাকালীন ছিঁড়ে পড়ল ১৩ কোটির রোপওয়ে! সরব বিরোধীরা

ওয়েবডেস্ক-  বিহার (Bihar) আছে বিহারেই! ভোটকে কেন্দ্র করে বিস্তর প্রতিশ্রুতি, সরকার বদল, তার পরেও হুঁশ ফিরল না বিহারের। বিহারের সেতু ভাঙার ঘটনা দৈনিক রুটিনে পরিণত হয়েছিল একসময়, এবার সেই জেডিইউ-বিজেপিশাসিত রাজ্যে (JDU-BJP ruled States) বিহারের রোহতাসে  ১৩ কোটি টাকা ব্যয়ে নির্মিত একটি রোপওয়ে (Rope Way) ছিঁড়ে পড়ল। এটি যখন ট্রায়াল চলছিল তখনই দুর্ঘটনা ঘটে। প্রায় ছয় বছর ধরে এই রোপওয়েটি নির্মিত হয়েছিল। কোনও হতা-হতের খবর পাওয়া যায়নি। কেন দুর্ঘটনা তা জানতে তদন্তের নির্দেশ দিয়েছে প্রশাসন।

অভিযোগ, নিম্নমানের সামগ্রী (Low Quality materials) ব্যবহার করাতেই কী রোপওয়ে ভেঙে পড়েছে? চৌরাসন মন্দিরের ভক্তদের সুবিধার জন্য রোহতাসগড় দুর্গে পর্যটকদের যাতায়াত সহজ করার জন্য বিহার রাজ্য পুল নির্মাণ নিগম লিমিটেড রোপওয়েটি তৈরি করেছে। দুর্ঘটনাটি যখন ঘটে সেই সময় ট্রলি তার ধরে ঝুলন্ত অবস্থায় এগিয়ে যাচ্ছিল। সেই সময় এই প্রজেক্টের কর্মী ও আধিকারিকেরাও উপস্থিত ছিলেন ঘটনাস্থলে।

বিহার রাজ্য পুল নির্মাণ নিগম লিমিটেডের সিনিয়র ইঞ্জিনিয়ার খুরশিদ আলম জানিয়েছেন, লাইনে পরীক্ষা চালানো হচ্ছিল, সেই সময় এই দুর্ঘটনা। অতিরিক্ত ওজনের কারণে একটি জায়গায় আটকে যায় ট্রলিট। খুরশিদ আরও জানিয়েছেন, এখনও লাইনের বেশ কিছু কাজ বাকি আছে। কলকাতা থেকে বিশেষজ্ঞ টিম আসছে, তারা সব কিছু পরীক্ষা করে দেখবেন। প্রকল্পের সিনিয়র ইঞ্জিনিয়র বলেন, যতক্ষণ না নিরাপত্তার বিষয়ে নিশ্চিত হচ্ছে কর্তৃপক্ষ,  ততক্ষণ পরিষেবা চালুর অনুমতি দেওয়া হবে না।

আরও পড়ুন-  যোগীরাজ্যে SIR শেষ! বাদ পড়লেন কতজন? জানলে চমকে উঠবেন

এদিকে বিরোধীরা নিম্নমানের সামগ্রী ব্যবহারের অভিযোগ তুলে সরব হয়েছেন। তাদের বক্তব্য, আসল কারণ হল ‘দুর্নীতির ক্রনিক অসুখ’।

এই বিষয়ে কংগ্রেসের রাজ্য সভাপতি রাজেশ রাম ঘটনার তীব্র সমালোচনা করে জানিয়েছেন, এটি বিহার সরকারের অভ্যন্তরের দুর্নীতির ফল। নির্মাণের সময়ই মান নিয়ে প্রশ্ন উঠেছিল, কিন্তু কমিশনের পাওয়ার লোভেই এনডিএ সরকার এই সব কিছু জেনেও না জানার ভান করেছে। ঘটনার উচ্চ পর্যায়ের তদন্তের দাবি করেছেন রাজেশ রাম।

The post বিহারে ট্রায়াল চলাকালীন ছিঁড়ে পড়ল ১৩ কোটির রোপওয়ে! সরব বিরোধীরা first appeared on KolkataTV.